එහි වගඋත්තරකාර පොලිස්පතිවරයා සහ හිටපු ආරක්ෂක ලේකම්වරයා අද (21) දිනයේ අධිකරණයේ පෙනී නොසිටි අතර, ඔවුන් වෙනුවෙන් නීතීඥයින් කරුණු දක්වනු ලැබුවා.පාස්කු ඉරුදින එල්ලවූ මරාගෙන මැරෙන බෝම්බ ප්‍රහාර පිළිබඳව බුද්ධි අංශය විසින් පොලිස්පතිවරයා සහ ආරක්ෂක අංශ කළින් දැනුවත් කර තිබියදී සිදුවූ විනාශය වළක්වාගැනීමට කටයුතු නොකිරීම තුළින් වගඋත්තරකරුවන් දණ්ඩනීති සංග්‍රහය මෙන්ම අපරාධ නඩු විධිවිධාන සංග්‍රහය යටතේ දඬුවම් ලැබිය යුතු වරදක් සිදුකර ඇති බවට ශ්‍රේෂ්ඨාධිකරණය හමුවේ පසුගියදා පෙත්සම් දෙකක් ගොනු කෙරුණා.මෙම පෙත්සම් ගොනුකර තිබුණේ සංචාරක කර්මාන්තයේ නිරතව සිටින ව්‍යාපාරිකයෙකු වන ජනක් ශ්‍රී විදානගේ සහ කොච්චිකඩේ ශාන්ත අන්තෝනි දේවස්ථානයට එල්ලවූ ත්‍රස්ත ප්‍රහාරයෙන් සිය දරුවන් දෙදෙනා මියගිය වැල්ලම්පිටිය ප්‍රදේශයේ සමන් නන්දන සිරිමාන්න යන දෙදෙනායි.